User:Flja/sandbox

Vampire Survivors
Vampire Survivors (срп. Преживели Вампири) је roguelike и shoot 'em up видео игра коју је Лука Галанте (Luca Galante) развио и објавио 2022, такође позната као понкл (ponkle). Након објаве почетне верзије Децембра 2021, објављено је за платформе macOS, Windows, Xbox One, Xbox Series X/S, Android, и iOS крајем 2022.

Играч управља карактером који аутоматски напада док се бори против константних таласа монструма, са циљем да преживи напад што је дуже могуће и да откључа додатне карактере, оружја, и реликвије за наредне сесије. Упркос називу игрице и кључне уметности, ниједна варијација монструма коју сретне није вампир.

Vampire Survivors је добила признање на Golden Joystick Awards, New York Game Awards и D.I.C.E. Awards. Игра је номинована у пет категорија на British Academy Games Awards, од којих је добила две: Дизајн игре и Најбоља игра.

Игра
Играч бира једног од више карактера са различитим почетним оружјем и бонусом, контролише их на бескрајној сцени са аутогенерисаном, понављајућом поставком. Играч користи оружја да напада аутоматски, циљ је да преживи што је дуже могуће против константних таласа монструма који наносе штету када дођу у контакт са играчем. Поражавањем монструма и истраживањем сцене ће омогућити играчу да сакупи кристал искуства, који се користе за напредовање у нивоима, „floor chicken”, које регенеришу играчу здравље, и остале помоћне предмете. Сваки повећан ниво пружа играчу избор од три или четири оружја и пасивних моћи; Након што играч сакупи шест оружја и шест моћи и унапреди их све до краја, сваки следећи унапређени ниво пружа само златне новчиће или „floor chicken”. Још један начин да се унапреде оружја и моћи је да се отворе ковчези, који испадају из специфично јаких монструма и могу садржати један, три, или пет насумичних предмета. Већина оружја има коначну форму која могу да се добију отварањем ковчега након потпуног унапређења и испуњавањем других специфичних услова.

Сесије Vampire Survivors имају временско ограничење од 15 или 30 минута, у зависности од изабране сцене. Након временског ограничења, сцена је очишћена од свих непријатеља и онда последњи, веома јак непријатељ који се зове Смрт ће се створити. Додатни непријатељ ће се створити након сваког следећег минута како би се обезбедио евентуални крај играча. Сесија која досегне временско ограничење сцене сматра успешно завршеном и награђује се додатним златним новчићима. Између сесија, скупљени златни новчићи могу бити потрошени на откључавање нових карактера и истрајне моћи. Завршавањем изазова, играч такође може откључати нове сцене, оружја и карактере.

Дешавања
Vampire Survivors је постављена у сеоски део Италије у 2021. Хорде монструма које призива зли Бисконте Дракуло (Bisconte Draculó) харају земљом, Белпаесе (Belpaese) породица и други јунаци их лове да би поразили Дракуло. Ова потрага их води кроз места која су испуњена монструмима као што су проклета шума, уклета библиотека, напуштена млекара, стрaшна кула, и капела из другог света.

Развијање игре
Италијански програмер Лука Галанте започео је развијање Vampire Survivors у 2020. години користећи Phaser framework док је био незапослен. Хтео је да креира Vampire Survivors зато што је желео да руководи заједницом, засновано на његовом претходном искуству као админ за један сервер игре Ultima Online. Игра је инспирисана другом игром Magic Survival која је врло слична. Развијање прве верзије је трајало око годину дана, Галанте је потрошио отприлике £1100 на ресурсе, уметност и музику. Пре програмирања Vampire Survivors, Галанте је био програмер у индустрији кладионица и користио је своје знање о блиставим графикама за аутомате да би учинио анимације отварање ковчега привлачним.

Успех игре је надмашило Галантеова очекивања и омогућило му је да напусти свој посао у Фебруару 2022. како би се фокусирао у пoтпуности на развијање игре. Неформално је имао помоћ од „пар пријатеља” у њихово слободно време. Планиран садржај садржао је додатна оружја, карактере, сцене и "бескрајни режим". Галанте је желео да извуче Vampire Survivors из почетне верзије крајем 2022. Галанте је запослио бројне фриленсере (енг. freelancer) у Марту 2022. да би проширио Vampire Survivors тим и убрзао развијање. In addition to outlining the scope of the promised new content with a roadmap, Galante explained that a major milestone slated for mid-2022 would be porting Vampire Survivors to an "industry-standard" game engine to improve its overall performance. Поред истицања обећаног новог садржаја са оквирном мапом будућности игре, Галанте је објаснио да је главна прекретница предвиђена за средину 2022. године била пребацивање игре на „индустријски стандард” перформансе.

Потпуна игра је објављена за macOS и Windows 20. Октобра 2022. Игра је такође објављена на Xbox One и Xbox Series X/S 10. Новембра 2022. Игра је објављена за Android и iOS уређаје 8. Децембра 2022. Убрзали су развој за мобилну верзију игре као одговор бројним клоновима који су се појавили на мобилној продавници апликација са украденим кодом и ресурсима из оригиналне игре. Док је игра објављена на другим платформама као јефтина али квалитетна игра, мобилне верзије су бесплатне уз изборне рекламе.

Преузимљив садржај
Прво плаћено DLC проширење игре, под називом „Legacy of the Moonspell”, је најављено 6. Децембра 2022. Инспирисано јапанским народним причама и цртаним анимираним филмовима, додаје тринаест нових оружја, осам карактера и нову сцену са новим непријатељима дизајнираним према демонима „yōkai” и „oni”. Проширење је објављено 15. Децембра 2022. за macOS, Windows и Xbox платформе, а за мобилне телефоне почетком 2023.

Друго плаћено DLC проширење игре, под називом „Tides of Foscari”, је објављено у Априлу 2023. Додаје нова оружја, нове моћи и нове карактере, такође представља нову сцену инспирисану бајкама.

Телевизијска серија
Цртана анимирана телевизијска серија Vampire Survivors је најављена у Априлу 2023. Продуцент ће бити Story Kitchen у сарадњи са Луком Галантеом.

Одзив
Иако је Vampire Survivors на самом почетку свог објављивања био непознат, крајем Јануара 2022. је постао врло познат и постигао је преко 30,000 истовремених играча на Стиму (енг. Steam). Овај број је наставио да расте и игра је досегла до 70,000 истовремених играча следећег месеца. Иако није прва игра у свом жанру, Vampire Survivors је довела до мноштво других игара базираним на аутоматском игрању и roguelike напредовањем. Vampire Survivors је примио генерално позитивне оцене за Windows према Metacritic; Xbox Series X/S и iOS верзије су примиле „универзално признање”.

Иан Волкер (Ian Walker) и Грахам Смит (Graham Smith) су похвалили игру, обоје су упоредили игру са допамином. Никол Карпентер (Nicole Carpenter) је истакла дубину игре, говорећи „ниједан играч ког сам гледала није играо тотално исто”. Арон Зимерман (Aaron Zimmerman) именовао је Vampire Survivors као свој избор за игру године. Мари Деалесандри (Marie Dealessandri) је такође именовала Vampire Survivors као игру године.